UV-betogers skrik nie vir AfriForum nie – STOP SOUTH AFRICAN GENOCIDE
Lindokuhle Ntuli (OFM-nuus) Bloemfontein – Verteenwoordigers van die studenteraad (SR), sommige studente en kontrakwerkers van die Universiteit van die Vrystaat (UV) se Bloemfontein-kampus sal voortgaan met betogings vandag. Dit was die boodskap van SR-voorsitter, Lindokuhle Ntuli, toe ‘n groep mense voor die kampus se hoofhek byeen was om te sing en te bid ná voortslepende […]
By StopSAGenocide	 Feb 27, 2016 No Comments	10,116 Views
Lindokuhle Ntuli (OFM-nuus)
Bloemfontein – Verteenwoordigers van die studenteraad (SR), sommige studente en kontrakwerkers van die Universiteit van die Vrystaat (UV) se Bloemfontein-kampus sal voortgaan met betogings vandag.
Dit was die boodskap van SR-voorsitter, Lindokuhle Ntuli, toe ‘n groep mense voor die kampus se hoofhek byeen was om te sing en te bid ná voortslepende gewelddadige betogings sedert Maandag op kampus.
Betogers het Maandagaand ‘n Varsitybeker-rugbywedstryd tussen die Shimlas en Madibaz ontwrig. Daarna het hulle en studente van die manskoshuis, Vishuis, by die koshuis slaags geraak. Die koshuis is gister ook gevandaliseer.
Ntuli het gisteraand aan OFM-nuus gesê daar sal voortgegaan word met protesoptredes totdat die universiteitsbestuur optree en besluite neem oor onder meer kontrakwerkers se permanente aanstellings. Rassisme op kampus moet ook gestop word.
Hy het verder gesê die betogers glo in hul demokratiese regte. Hulle dring daarop aan dat historiese standbeelde uit die apartheidsera verwyder word. Dit kom nadat die CR Swart-standbeeld op kampus gister afgebreek is.
“Ons is ‘n verenigde samelewing en met simbole uit die verlede sal ons altyd verdeeld wees.”
Ntuli het in reaksie op gerugte dat wit lede van AfriForum Jeug gisteraand beplan het om op te trek na die kampus om betogers te konfronteer, gesê AfriForum is en was nog nooit ‘n bedreiging vir hulle nie.
“Dit is ‘n groep wit, bevoorregte elite wat nie die mense se stryd verstaan nie en steeds apartheidswette toepas. Hulle almal hoort waar hulle oupas hulle nou bevind.” Hy het gesê as mense in apartheidsbeginsels glo, hulle ook nie in ‘n nuwe samelewing glo nie.
Ntuli het verder gesê eenheid in die land is van belang vir almal. Die universiteitsbestuur moet sy kant bring om daarna te streef. Die rektor en visekanselier, Jonathan Jansen, het gister op ‘n mediakonferensie gesê ‘n besluit sal vandag geneem word of die kampus môre oop sal wees.
– See more at: http://www.ofm.co.za/article/local-news/180249/uv-betogers-skrik-nie-vir-afriforum-nie#sthash.y8kwHdg6.dpuf
North West Univ closes Mafikeng campus after black students burn down buildings